da en en da da nl da da da da en de fr fr sv el en nb en nb sv en nl da da nl en da da en da da da en de da pt de da it da pl da da da sv da da nl et da en da da da de sl en da da fi da en da da da da da id en da da en da de nl de de nn da da ceb nn cs de de fr sv da da en en da da da da nl da da da da en da da da de en et da fy da sv en sv en da en en da da da da da sv da da nn nn da en da en ru es et nl ru nl da en da da de en it it fr et en da en nn da da de da nl en fy da it sv en da da da da da da da da da da sv nb da en en sv da da da sv da de hu ro da da sv de da it da da da da da da it da da en en da en da nb da de da cs da da da en en da da da da da da da fi da fi da da tr da fr da da da da sv da da da da en da sl da da pl da cs en da cs da da da da sv da fr pl da da nl da fr tr da da sv nb en az nl pl et da sv en da da sv de en da da da da da da da da da da da da da da da da da da hu da da da da da da da da en sv en nb nb sv sv fr nb da da da da da da eu da da da da da sv en da da da en en nb sv es nl en en es pt en fr ceb en en de en pt en en de en de ro de en da es nb fr en sv nb da en pl hbs_lat cs de nl da da ro en nds da de en da da en da da en da de en en nl nl da nl en da da en da da sv de
På besøg på Hospice Vangen i Nørresundby - BENT BRANDT
Created with Raphaël 2.1.2 Log ind
Forkert brugernavn eller password. Prøv igen.
Dit login er udløbet. Log venligst ind igen.
Erhverv, viser priser ekskl. moms - skift Privat, viser priser inkl. moms - skift
({{item.Price.Value * 1.25}} inkl. moms)
Sælges i pakker af {{item.ItemPackage}} stk.
Forventet leveringstid: 1-2 hverdage. Bestillingsvare - forvent leveringstid. Midlertidigt udsolgt - forvent leveringstid Se mere
Vis alt i Koge- og stegeudstyr
Vis alt i Køl og frys
Øvrigt køl og frys
Øvrigt skære- og skrællemaskiner
Vis alt i Opbevaring og transport
Vis alt i Opvask og vandbehandling
Øvrigt opvask og vandbehandling
Vis alt i Ovne
Vis alt i Rullemateriel og inventar
Øvrigt rullemateriel og inventar
Vis alt i Varmholdning
Mad med omsorg og minder
Mad med omsorg og minder
Hver morgen går Pia, Lotte, Jeppe eller Hanne fra køkkenet rundt og får en snak med hver af de 15 patienter på det nordjyske hospice. Det handler om, hvad de kunne tænke sig at spise til dagens (små) måltider. Og hvad de ønsker, skal de få.
Det er en helt speciel ro, der møder én, når man træder ind på det funklende nye hospice i udkanten af Nørresundby. Der er stille, men ikke på den triste måde, selv om de fleste af de 15 patienter er uhelbredeligt syge og er her for at få en værdig død.
Her er stille, fordi der er tænkt omsorg og ro ind i hver detalje i byggeriet. Stille, fordi der er tid til at yde en indsats – både som plejepersonale, som frivillig og som medarbejder i køkkenet.
Ikke bare en køkkenhistorie
Det er konsulent Martin Thomsen fra BENT BRANDT, der har foreslået, at vi skal lave en artikel om Hospice Vangen. Ikke fordi køkkenet har en helt speciel indretning – køkkenet har den bageafdeling og det afsnit til det varme, som personalet har ønsket sig. Ovnene er genbrug fra det gamle hospice i munkeklostret Kamillianergården. Arbejdsbordene er godt placeret langs vinduerne. Køle- og frostrum kunne ikke blive så store, som man havde håbet på, men det var nu engang det areal, der var afsat i byggeriet.
Opvaskemaskinen og en skabsfryser er placeret lige ved døren, for der skal være adgang til begge dele for plejepersonale og frivillige døgnet rundt. I fryseren findes et hav af små bøtter og bægre med hjemmelavede små, let spiselige portioner af forskellige livretter og kræserier, som hurtigt kan serveres for patienterne, hvis lysten skulle melde sig.
Det fungerer godt, siger man. Men det var ikke kun derfor, Martin Thomsen foreslog en artikel om Hospice Vangen. Han har som BENT BRANDT konsulent haft sin gang i køkkenerne på de nordjyske hospicer i mange år.
”Ved mit første konsulentbesøg på et hospice ankom jeg samtidig med bedemanden,” fortæller Martin Thomsen. ”Og ja, selvfølgelig er det noget, man som hospice-medarbejder forholder sig professionelt til, men jeg er dybt imponeret over, at professionalismen i den grad er pakket ind i omsorg og indlevelse – både hos det personale, der har pleje som job og hos de frivillige, der ofte har været pårørende til en hospice-patient. Men også i den grad i køkkenet, hvor det bliver en personlig og faglig udfordring at opfylde den enkelte patients ønsker.”
I vores møde med køkkenholdet, bestående af Pia Christensen, Lotte Olsen, Jeppe Avlund Hansen og køkkenleder Hanne Nørgaard, bliver det tydeligt, at snakken med patienterne om dagens ønsker bidrager til både den personlige og den faglige tilfredsstillelse i jobbet. ”Vi får sat ansigter på, og vi oplever deres taknemmelighed,” lyder det samstemmende. ”Det giver virkelig lyst til at lave mad, der gør godt.”
At det erfarne nordjyske køkkenhold samtidig har både et smittende humør og en rigtig god situationsfornemmelse giver kun den gode smag en ekstra dimension.
Patienternes ønsker handler ofte om minder, og når en patient tænker tilbage på stegt ål, så skal han selvfølgelig genopleve smagen. Og til patienten, der i oktober måned erkender, at hun ikke kommer til at opleve julen, bliver der lavet en julemenu med det hele – uanset, at det som regel kun er ganske små mængder, der sættes til livs. Men også mange pårørende spiser med, og der er altid flere af Vangens 60 frivillige til stede plus personalet. Typisk laver køkkenet frokost, dagens ret, lækre salater, hjemmebagt brød og kager til 40-50 personer + ønskerne. 7 dage om ugen.
Netop det uforudsigelige i ønskerne, er en kærkommen faglig udfordring. Måske skal der tænkes alternativt, for at kødet får en konsistens, som patienterne kan spise. Men smagen og duften skal være den ægte vare, der hjemmesyltes, og der skal gøres noget ud af anretningen af små, overkommelige portioner. Og så kan det da godt være, at personalet må en tur i supermarkedet for at købe ind til risotto, hvis det nu lige er det, der er ønsket. Men det gør de med glæde!
Når køkkenet og de frivillige med jævne mellemrum dækker op til det store, duftende kagebord, sker det på flotte, gamle duge og med forskellige kaffestel. Det er også fra skabet med arvestykker, at de pårørende vælger vaser til blomster, for erindringer er et godt udgangspunkt for en anderledes snak.
Også på patienternes stuer er der plads til erindringer og hjemlig hygge – opslagstavlen ved sengen til fotos, tegninger og breve og hylder med riller, hvor billeder hjemmefra kan stilles.
Alle stuer har overdækket terrasse og en smuk udsigt til have og skov, som matcher de farver, farveterapeuten har valgt til stuerne. Farver, der har en dokumenteret beroligende effekt, og som kan supplere den stille musik, musikterapeuten har fundet frem til i samråd med den enkelte patient.
Kun hospitalssengen, personliften i loftet og det store, funktionelle badeværelse vidner om, at det er en patient, der bor her.
Og så vender vi tilbage til den ro og stilhed, der varmer på gangene, i rummene til wellness og refleksion og i de hyggelige små oaser inde og ude. Det er resultatet af gennemtænkt arkitektur, hvor intet ovenlys sidder tilfældigt, og hvor der overalt er fokus på akustikken – fordi lyd kan være uudholdelig, når kræfterne er små.
Derfor har Martin Thomsen også placeret kølerummenes kompressorer i et fjernt teknikrum.
Hospice Vangen er bygget som etOffentligt-Privat Partnerskab hvor Region Nordjylland lejer sig ind hos bygherren TRIGON, der også står for driften de næste 25 år.
{{product.Price.Value * vat | currency : '' : 2}}
FØR {{product.PriceBefore.Value * vat | currency : '' : 2}}
Sælges i pakker a {{product.ItemPackage}} stk.
Forventet leveringstid: 1-2 hverdage. Bestillingsvare - forvent leveringstid. Midlertidigt udsolgt - forvent leveringstid
Industrikøkken · Storkøkken · Køkkenudstyr · Storkøkkenudstyr
BENT BRANDT er leverandør til danske storkøkkener, restauranter og kantiner. Vi leverer alle former for inventar, maskiner samt serverings- og køkkenartikler.
Køb på bentbrandt.dk - også online salg til private.
2-4 gange om måneden udsender vi info om f.eks. produktnyheder, gode tilbud samt tips og tricks til din hverdag.
Ved tilmelding accepterer du at modtage nyheder, inspiration, informationer og tilbud på varer inden for vores sortiment på email.
Samtidig accepterer du persondatapolitikken. Du kan altid framelde dig igen.
Job hos BENT BRANDT
Salgs- og leveringsbetingelser, erhverv
Salgs- og leveringsbetingelser, privat
Standard terms and conditions of delivery (pdf)
Brug for teknisk service?
Rational iCombi Pro uddannelse
Bent Brandt as · Langdyssen 7 · 8200 Aarhus N · Tlf: 8930 0000 · CVR: 37238910 · bb@bentbrandt.dk